Toompuiestee

Toompuiestee on tänav Tallinna kesklinnas.

Toompuiestee algab Tõnismäelt, kulgeb kaarjalt piki Toompea läänekülge, läbib Kelmiküla asumi ja lõpeb Balti jaama ees.

Toompuiestee ristub Tõnismäe, Endla tänava, Luise tänava, Wismari tänava, Amandus Adamsoni tänava, Paldiski maantee, Falgi tee, Sügise tänava, Tehnika tänava ja lõpeb Nunne tänava ristmikul Tornide väljaku ääres.

Tänava hoonestus
Toompuiestee 3 – Kaitsepolitseiameti hoone, algne Tolli maja ning Eesti Vabariigi Siseministeeriumi, Haridusministeeriumi ja Rahaministeeriumi hoone 1918. aastal ning Eesti taasiseseisvumise järel aktsiaseltsi "Koneston"i kontor;
Toompuiestee 4b – Tallinna Hambapolikliinik, mis asub Tallinna Kaarli kiriku EELK Tallinna Toompea Kaarli kogudusele kuuluvas hoones. Kuue maapealse korrusega hoone oma praegusel kujul on valminud 1990. aastal;
Toompuiestee 5 – äri- ja eluhoone
Toompuiestee 6 – elamu, esimene funktsionalistlik hoone Eestis, arhitekt Herbert Johanson. Ehitismälestis nr 8228.
Toompuiestee 7 – korterelamu äripindadega esimesel korrusel. Hoones on tegutsenud Nowe Pank ja Eesti Patendiamet ning keldrikorrusel Kastani baar.
Toompuiestee 8 – Hirvepargi kunagine väravavahimaja, renoveeritud kohviku/restorani paviljonihoone
Toompuiestee 9 – eluhoone
Toompuiestee 10 – Huhni maja, Eesti Puuetega Inimeste Koda hoone. Algselt Toompea lossifoogti ja Tallinna aselinnapea Johannes Huhni elamu. Arhitekt Rudolf von Knüpffer. Hilisem laste tuberkuloosidispanseri hoone
Wismari 11 – Villa Jacoby, arhitekt Erich Jacoby
Falgi park, Wismari, A. Adamsoni tänava ja Toompuiestee vahelisel alal
Kristjan Raua monument
Toompuiestee 11A – hoone valmis 1967. aastal, arhitektid Voldemar Herkel, Rein-Mihail Heiduk. Hoone ehitati ETKVL Tallinna Spordiklubi kooperatiivile „Olümpia“. 
Toompuiestee 12 – eluhoone
Toompuiestee 13 – Toomresidentsid
Toompuiestee 13/1 ja Toompuiestee 13/2 – eluhooned
Toompuiestee 15 – kolmekorruseline korterelamu
Toompuiestee 16 – endine Maalehe toimetuse hoone. Eesti NSV ajal tegutses hoones Tallinna Rajoonidevahelise kaubanduskontori kauplus "Hirvepargi"
Toompuiestee 17 – asus toitlustusasutus, tänapäevaks lammutatud
Toompuiestee 17a // Adamsoni tänav 2 – äri- ja eluhoone. Hoones kus asus kunagi Teedeministeeriumi Maanteede ja Sisemiste Veeteede Valitsus ja ka TPI ühiselamu
Falgi õu, Toompuiestee 18 juures, avatud vaatega Falgi teele
Toompuiestee 18 // Falgi tee 6 – 1880. aastal kaupmees Blumwerki tellimisel ehitatud elamu-ärihoone, arhitekt Rudolf von Knüpffer. Falgi maja,
Toompark
Toompuiestee 19 – Hotel L'Ermitage
Toompuiestee 20 – elamu-ärihoone
Toompuiestee 21 // Kevade 3 – 1878. aastal Nikolai Thamm vanema projekti järgi valminud hoone. Ehitismälestis nr 8229
Toompuiestee 23 // Paldiski maantee 1 – Von Stackelberg Hotel Tallinn. Algne, 1873. aastal parun Theophil von Stackelbergile ehitatud linnaresidents.
Toompuiestee 24 – RMK külastuskorraldusosakond, Metsamaja
Toompuiestee 24A – Snelli staadion
Toompuiestee 26 – Eesti Loodusmuuseumi Zooloogia osakond
Toompuiestee 27 // Paldiski maantee 4 – Meriton Grand Conference & Spa hotell
Toompuiestee 29 – äri- ja eluhoone
Toompuiestee 30 – äri- ja eluhoone
Toompuiestee 31 – äri- ja eluhoone
Toompuiestee 33 – eluhoone
Toompuiestee 33a – Eesti Posti kandekeskus
Toompuiestee 35 // Tehnika 16d – AS Eesti Raudtee administratiivhoone
Toompuiestee 37/1 – Go Hotel Shnelli
Toompuiestee 37 – Balti jaam

Galerii

Ajalugu

Toompuiesteed nimetati algul Kastani promenaadiks (saksa keeles Kastanienpromenade, Kastanienallee), alles 1882. aastal kinnistus Toompea promenaadi ehk Toompuiestee (saksa keeles Dom-Promenade, Dompromenade, Dom Vorstadt Promenade; vene keeles Вышгородскій бульваръ) nimi. 14. aprillist 1961 kandis Toompuiestee Juri Gagarini auks Kosmonaut Gagarini puiestee nime ja 26. aprillist 1961–1989 Gagarini puiestee nime. Toompuiestee Balti jaama poolne osa Tallinnas on kandnud kuni 15. maini 1935 ajalooliselt nime Vaksali puiestee (saksa keeles Bahnhofstraße, Bahnstraße, Bahnhofpromenade, Vauxhallstraße; vene keeles Вокзальный бульваръ).

Balti raudtee Balti jaama vaksal avati 1870. aastal (arhitekt Rudolf von Knüpffer), kuid ehitustööd lõppesid alles 1871. 1941. aastal pani taganev Punaarmee jaamahoone põlema, ent hoone taastati 1945. aastal osaliselt. Aastail 1965–1967 ehitati Balti jaama hoone täielikult ümber.

Toompuiestee 3 Tolli majas tegutses 1918. aastal Eesti Ajutine valitsus 1920. aastail kooliasutused: tütarlaste eragümnaasium, "Eliisekool" jt.

Toompea promenaad 4 asus 20. sajandi alguses III Poisslaste algkooli hoone.

1936. aastal kavandati Vaksali puiesteele Paldiski maantee ja Sörensi tänava vahele Politseihoone ehitamist. Hoonesse plaaniti paigutada kõik politseikeskasutused, Tallinna-Harju prefektuur, ratsareserv, soomusautod, politseikool, -muuseum jne. Keldrikorrale väike lasketiir. Hoone projekteeriti osalt kolme-, osalt neljakorruselisena, fassaadiga vastu Vaksali puiesteed, ulatumas ühe tiivaga Paldiski maanteele, teisega Söörensi tänavale. 

1958. aasta sügisel asus Luise tänav 1 hoonesse Tallinna Kalandustehnikum ning 1962. aastal anti Toompuiestee 3 maja kalandustehnikumi käsutusse. 

Hoone Toompuiestee 4 ehitamiseks omandas Tallinna Toompea Kaarli kogudus 1. aprillil 1939 kinnistu, millel asus varem Ado Tõllassepa maja. Uue hoone projekti tegi arhitekt Artur Pärn ja 7. septembril 1939 pandi pidulikult nurgakivi ning maja valmis 1. jaanuaril 1940. Pärast 1940. aasta juunipööret hoone natsionaliseeriti ja baaside lepingu alusel paigutati hoonesse Nõukogude sõjaväeasutused. Pärast II maailmasõja algust asus majja Eesti Omavalitsuse Sisedirektooriumi Tallinna prefektuur ning Eesti julgeolekupolitsei ja SD.

1993. aastal tagastati hoone Toompea Kaarli kogudusele ning hoones alustasid tegevust koguduse laulukoorid, pühapäevakool, noored ja diakooniarühm. Suuremat osa hoonest kasutab Tallinna Hambapolikliinik.

Toompuiestee 24A Toompargis asus Üleliidulise Vabatahtliku Spordiühingu (ÜVSÜ) Tööjõureservide Eesti Tööjõureservide staadion.

Viited

Välislingid 

Kesklinna linnaosa tänavad
Kassisaba (Tallinn)